
נוסח לא מתוקן

מושב ראשון
פרוטוקול מס'

מישיבת ועדת הכספים

יום רביעי, ו' אלול התשס"ו (30 באוגוסט, 2006), שעה: 13:35

סדר היום: שינויים בתקציב לשנת 2006
חברי הוועדה:

יעקב ליצמן – היו"ר

רוברט אילטוב

זאב אלקין

אלחנן גלזר

סטס מיסז'ניקוב

ניסן סלומינסקי

ראובן ריבלין

ממלאי-מקום קבועים:

אביגדור יצחקי

ממלאי מקום:

אברהם מיכאלי

מוזמנים:

גלית פלצור – אגף תקציבים, משרד האוצר

אריאל אבלין – אגף תקציבים, משרד האוצר

לידיה לזנס – סגנית המדען הראשי, משרד התמ"ת

דוד שטיינמץ – מנהל תחום תקציבים, משרד התמ"ת
מאיר בינג – משרד המשפטים

ייעוץ משפטי: עו"ד שגית אפיק

מזכירת הוועדה: ליאת קרפטי
רשמת פרלמנטרית: שושנה מקובר

שינויים בתקציב לשנת 2006
היו"ר יעקב ליצמן:

שלום לכולם, אני פותח את ישיבת הוועדה. 

פניה מס' 77

היו"ר יעקב ליצמן:

אנחנו מביאים את פניה מס' 77. מישהו מהרשות השניה נמצא?

קריאה:

- - - צריך לתת להם זמן להגיע - - - 

היו"ר יעקב ליצמן:

הם היו צריכים להיות כאן ב-13:30. אני לא מחכה לאף אחד. 

פניה מס' 138

היו"ר יעקב ליצמן:

פניה מס' 138. משרד התמ"ת, בבקשה.

לידיה לזנס:

100 מיליוני ש"ח הרשאה להתחייב זה בגין הכנסות מתמלוגים שחזרו מהתעשיה לטובת המו"פ הרגיל, במסגרת חוק המו"פ.

היו"ר יעקב ליצמן:

מי בעד פניה מס' 138 ירים את ידו? מי נגד?

הצבעה

בעד הפניה – פה אחד

הפניה אושרה

היו"ר יעקב ליצמן:

אושר. תודה רבה. 

פניה מס' 191

היו"ר יעקב ליצמן:

פניה 191. משרד השיכון – אין. 

פניה מס' 192

היו"ר יעקב ליצמן:

פניה מספ' 192 – תקציב פיתוח לאזור תעשיה נע"מ. אין אף אחד. 

פניה מס' 207

היו"ר יעקב ליצמן:

פניה מס' 207 של התמ"ת

ראובן ריבלין:
אני מסיר את הרביזיה – ביקשנו רביזיה לפני שבוע. 

ליאת קרפטי:

233?

ראובן ריבלין:
אני מבטל את - - - כל מה שרצינו הוא להראות להם שיש כאן דבר בעייתי. נלחמנו כמו אריות, ונפלנו כמו אריות. 

היו"ר יעקב ליצמן:

אני חוזר לפניה 192. 

נציג משרד התמ"ת:

פניה מס' 192 – אזור תעשיה נע"מ. יש לנו מפעלים נוספים שנכנסים לאזור התעשיה.

קריאה:

איפה נמצא אזור התעשיה הזה?

נציג משרד התמ"ת:

נדמה לי שבדרום, ליד שדרות. זהו אזור תעשיה שכבר התחלנו להפעיל. אנחנו מפעילים את זה בשיתוף עם התאחדות התעשיינים. התווספו עכשיו מפעלים נוספים, שרוצים לעבור מאזור המרכז לפריפריה. 

היו"ר יעקב ליצמן:

מי בעד פניה מס' 192 ירים את ידו. מי נגד? 

הצבעה

בעד הפניה – פה אחד

הפניה אושרה

היו"ר יעקב ליצמן:

אושר. 

פניה מס' 207

היו"ר יעקב ליצמן:

נעבור לפניה מס' 207.

נציג משרד התמ"ת:

הפניה עוסקת בכמויות ותוספת של שני עובדים שקלטנו ממע"צ.

היו"ר יעקב ליצמן:

מי בעד פניה 207 ירים את ידו? מי נגד?

הצבעה

בעד הפניה – פה אחד

הפניה אושרה

היו"ר יעקב ליצמן:

אושר. 

פניה מס' 232

היו"ר יעקב ליצמן:

פניה מס' 232. היכן נציג משרד התשתיות? 

פניה מס' 239

היו"ר יעקב ליצמן:

פניה מס' 239 של משרד התשתיות. 

פניה מס' 241

היו"ר יעקב ליצמן:

פניה מס' 241 – דיור ממשלתי. 

אריאל אבלין:

פניה זו נועדה לתקצב מספר פרוייקטים בדיור הממשלתי, הנעשים בהשתתפות משרדי הממשלה השונים. הפרוייקטים מפורטים בבקשה. בין היתר – פרוייקט מאמוניה, שהוא פרוייקט של משרדי הממשלה במזרח ירושלים. 

היו"ר יעקב ליצמן:
למה ממ"י לא עברו לקריה? זה עומד ריק כבר שנה-שנתיים. 

אריאל אבלין:

גילו שיש בעיה בתכנית המבנה, שאינה מותאמת למשרד ממשלתי. 

היו"ר יעקב ליצמן:

זה בנוי אחרת מכל המשרדים?

אריאל אבלין:

לא, מבחינת התכניות של העיר, זה לא מיועד להיות משרד ממשלתי, והוגשה בקשה לשימוש חורג. הפרוצדורה הזאת עוכבה במשך שנים אחדות. 

ניסן סלומינסקי:
כל הסכומים האלה הם חריגה ממה שהיה? 

אריאל אבלין:

זאת לא חריגה. הדיור הממשלתי הוא מינהלה שמטפלת בצורכי הדיור של הממשלה. כדי שהמשרדים יוכלו לבנות או להתאים דיור, הם צריכים להשתתף בתקציב הדיור הממשלתי, ולהעביר פניה - - -

היו"ר יעקב ליצמן:

מי בעד פניה מס' 241 ירים את ידו. מי נגד?

הצבעה

בעד פניה – פה אחד

הפניה אושרה

היו"ר יעקב ליצמן:

אושר. 

פניה מס' 245

היו"ר יעקב ליצמן:

פניה מס' 245  של המכון הגיאולוגי – אין אף אחד. 

פניה מס' 248

היו"ר יעקב ליצמן:

פניה מס' 248 – מגדלי האווזים.

גלית פלצור:

הפניה נועדה לתקצב ב-3 מיליוני ש"ח את מגדלי האווזים והמולרדים שנפגעו עקב סגירת ענף הפיטום עקב החלטת בג"ץ.

ניסן סלומינסקי:
זה הסכום האחרון?

גלית פלצור:

לא, זה סכום התחלתי. 

ניסן סלומינסקי:
- - - 

גלית פלצור:

עד 22 מיליוני ש"ח, כולל דמי הסתגלות והשקעות הון. עקב החלטת בג"ץ זה סכום התחלתי. 22 מליוני ₪, כולל דמי הסתגלות והשקעות הון.

אברהם מיכאלי:
ובג"ץ פסל את זה.

גלית פלצור:

לא. בג"ץ פסל את פיטום האווזים בטענה שזה נוגד את חוק צער בעלי חיים. 

היו"ר יעקב ליצמן:

מי בעד פניה מס' 248 ירים את ידו. מי נגד?

הצבעה

בעד הפניה – פה אחד

הפניה אושרה

היו"ר יעקב ליצמן:

אושר. 

בקשה מס' 004-21

היו"ר יעקב ליצמן:

בקשה מס' 004-21 – עודפי תקציב השכלה גבוהה. אין אף אחד שיסביר. 

בקשה מס' 006-08

היו"ר יעקב ליצמן:

בקשה מס' 006-08 – משרד המשפטים. 

מאיר בינג:

זו העברת עודפים לצורך תקצוב הסניגוריה הציבורית והסיוע המשפטי ב-45 מיליוני ש"ח. 

היו"ר יעקב ליצמן:

מי בעד בקשה מס' 006-08 ירים את ידו. מי נגד?

הצבעה

בעד הבקשה – פה אחד

הבקשה אושרה

פניה מס' 159-160

היו"ר יעקב ליצמן:

אנחנו עוברים לפניה מס' 159-160

מאיר בינג:

הפניה הזאת מכילה כמה נושאים, והמרכזי שלהם הוא תגבור שוק ההון ב-12 משרות, כדי שיוכלו להיערך על הפיקוח בהתאם להמלצות ועדת בכר. 

היו"ר יעקב ליצמן:

יש על כך רביזיה של חבר הכנסת אמנון כהן. על הדבר השני נחכה לאמנון.

קריאה:

אלו דברים נוספים היום שם?

מאיר בינג:

יש המרה של שבעה תקני כוח אדם - - - כוח אדם ברשות המסים, בהתאם להסכם של עובדים במע"צ. יש שם השירותים הכלכליים בארצות-הברית - - - 1.7 מיליון. מה שקורה הוא שיש חוקים שפעם בעשר שנים חייבים לשפץ בנין לפי החוקים המקומיים - - - 

אברהם מיכאלי:
יש על כך רביזיה?

היו"ר יעקב ליצמן:

יש של חבר הכנסת כהן. על זה אני מצביע. יש רביזיה נוספת של אמנון, ואני מחכה לו. 

אברהם מיכאלי:
אז נחכה לו, כי אני לא יודע מה הוא הציע - - -

היו"ר יעקב ליצמן:

אני מצביע.

מי בעד הרביזיה של חבר הכנסת אמנון כהן, ירים את ידו.

הצבעה

נגד בקשת הרביזיה – פה אחד

בקשת הרביזיה נדחתה 

היו"ר יעקב ליצמן:

הרביזיה נדחתה.

מי בעד פניה מס' 159-160?

הצבעה

בעד הפניה – פה אחד

הפניה אושרה

היו"ר יעקב ליצמן:

אושר. תודה רבה.

תודה לכולכם, הישיבה נעולה.

הישיבה ננעלה בשעה: 13:45

